Prop de 2000 persones es donen cita en el campionat Fit Kid 2024
15 de abril de 2024

Aquest passat cap de setmana del 13 i 14 d'abril, el Poliesportiu de l'Eliana ha acollit l'Open Nacional Fit Kid Interclubs 2024.

Totes dues jornades han comptat amb l'assistència de prop de 2.000 persones per a gaudir, entre altres, de l'actuació de les guanyadores del Campionat d'Europa de 2023 en aquesta disciplina que combina dansa amb exercicis gimnàstics.

Aquest primer campionat de la temporada ha comptat amb la participació d'al voltant de 400 competidors i competidores, d'entre 6 i 25 anys, que van presentar les seues coreografies de ball esportiu enguany.

Es tracta d'un campionat amistós, però puntuable per a l'accés al Campionat d'Espanya. En ell han competit un total de 22 clubs de la Comunitat  Valenciana, Múrcia i Catalunya en les categories individuals de nivell Promeses i Nacional.